आरक्षक का पति खिला रहा था जुआ, पुलिस ने 10 को पकड़ा
कोतवाली पुलिस ने शहर के बीच पकोड़िया महादेव पर जुआ खेल रहे 10 जुआरियों को गिरफ्तार किया है। एक जुआरी पुलिस को चकमा देकर भाग गया। फरार आरोपी एसपी कार्यालय में पदस्थ महिला आरक्षक का पति बताया गया है और वही जुआ चलवाता था।
कोतवाली टीआई अजय भार्गव ने शनिवार दोपहर तीन बजे सूचना मिलने पर पकोड़िया महादेव के पास जुआ खेल रहे सतेन्द्र गोस्वामी, राहुल सेन, विजय गौर, पीतांबरा पाठक, अमित सोनी, गोपालदास साहू, गोलू पांडे, हीरा साहू, अंशू गुप्ता और प्रदीप चौहान को गिरफ्तार किया है। आरोपियों के कब्जे से 16 हजार 200 रुपए जब्त किए। जुआ चलवाने वाला आरोपी विनोद तिवारी मौका पाकर भाग गया।
hin_Deva hin_Deva hin_Deva